ΓΡΑΠΤΗ ΕΡΩΤΗΣΗ E-3514/02

υποβολή: Paulo Casaca (PSE) προς την Επιτροπή

(10 Δεκεμβρίου 2002)

Θέμα: Εκτέλεση του Ταμείου Συνοχής στην Πορτογαλία

Το φύλλο της 21 Νοεμβρίου της εφημερίδας Dirio de Notcias αναφέρεται σε πληροφορίες που διαθέτουν οι πορτογαλικές αρχές σχετικά με αυτόματη ακύρωση των πιστώσεων των διαρθρωτικών ταμείων για την Πορτογαλία.

Παραδόξως πως, η προαναφερθείσα είδηση ουδέν στοιχείο αναφέρει σχετικά με το ενδεχόμενο αυτόματης ακύρωσης των πιστώσεων του Ταμείου Συνοχής.

Το Ταμείο Συνοχής αποτελεί κοινοτικό μέσοψίστης σημασίας και σπουδαιότητας για την οικονομική και κοινωνική συνοχή και είναι απαραίτητο για την κάλυψη εκ μέρους της Πορτογαλίας των σχετικών με το περιβάλλον κοινοτικών στόχων και κανόνων.

Δύναται η Επιτροπή να με πληροφορήσει εάν ενέκρινε εντός του 2002 τις πιστώσεις που αντιστοιχούν στην ποσόστωση που αποφάσισε το Ευρωπαϊκό Συμβούλιο του Βερολίνου να χορηγηθεί από το Ταμείο Συνοχής στην Πορτογαλία·

Εάν όχι, δύναται η Επιτροπή να δηλώσει ποιο ποσό δεν έχει ακόμα εγκριθεί, ποιες πιθανότητεςπάρχουν η έγκριση αυτή να γίνει εντός του 2002 και ποιες θα είναι οι συνέπειες καθώς και να δώσει εξηγήσεις σχετικά με την παρούσα κατάσταση·

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-3514/02 και E-3613/02

(4 Φεβρουαρίου 2003)

Τα ενδεικτικά όρια που καθορίζουν τους πόρους του Ταμείου συνοχής οι οποίοι προορίζονται για κάθε χώρα εφαρμόζονται για την περίοδο 2000-2006 και όχι για κάθε έτος. Το 2002 τα τέσσερα δικαιούχα κράτη μέλη απορρόφησαν το σύνολο των πιστώσεων των εγγεγραμμένων για το Ταμείο συνοχής στον προϋπολογισμό της εν λόγω χρήσης. Οι αναληφθείσες πιστώσειςπέρ της Πορτογαλίας ανέρχονται σε 297 εκατ. ευρώ. Το ποσό αυτόπολείπεται σε πολύ μεγάλο βαθμό του ποσού που αντιστοιχεί στη μέση τιμή του ενδεικτικού ανοίγματος για τηνπόψη χρήση. Η έγκριση συμπληρωματικών έργων σε άλλα κράτη μέλη έδωσε τη δυνατότητα αντιστάθμισης του χαμηλού πλήθους έργων της Πορτογαλίας. Έχει μεγάλη σημασία ναποβληθούν για το έτος 2003 έργα σε επαρκές πλήθος τα οποία θα έχουν τις προϋποθέσεις να εγκριθούν. Όντως, θα ήταν εξαιρετικά δύσκολο να προβλεφθεί εκ νέου αντιστάθμιση από άλλα κράτη μέλη και με τον τρόπο αυτό να αποφευχθεί απώλεια των πιστώσεων που έχουν εγγραφεί για το Ταμείο συνοχής στον προϋπολογισμό έτους 2003.

Στις 23 Οκτωβρίου 2002 η Επιτροπή διεβίβασε στο Πορτογαλικό κράτος προειδοποιητική επιστολή όσον αφορά τη μη τήρηση των διατάξεων της συνθήκης ΕΚ σχετικά με τις κρατικές προμήθειες λόγω της παροχής παραχωρήσεων σε επιχειρήσεις ελεγχόμενες από την guas de Portugal SA στο πλαίσιο της εφαρμογής συστημάτων ύδρευσης και αποχέτευσης με συμμετοχή πολλών δήμων.

Σύμφωνα με τον κανονισμό (ΕΚ) αριθ. 1164/94 του Συμβουλίου, της 16ης Μαΐου 1994, για την ίδρυση του Ταμείου συνοχής(1), τα έργα που έχουν στηριχθεί από το ταμείο πρέπει να πληρούν τους κοινοτικούς κανόνες που διέπουν την ανάθεση κρατικών προμηθειών. Συνεπώς η Επιτροπή δεν είναι δυνατόν, ακόμη και έμμεσα, να συμβάλλει στη θέση σε εφαρμογή εθνικών μέτρων που είναι δυνατόν να παραβιάζουν τη κοινοτική νομοθεσία. Επομένως δεν είναι δυνατόν να εκδώσει νέες αποφάσεις χορήγησης ενισχύσεων του Ταμείουνοχής για έργα που αφορούν επιχειρήσεις των οποίων τον έλεγχο ασκεί η guas de Portugal SA. Η έγκριση νέων αποφάσεων χορηγήσεων για τα έργα αυτά θα ήταν δυνατή μόνο εφόσον παύσει η παράβαση.

Η Επιτροπή και η Πορτογαλία έχουν συμφωνήσει πλαίσιο αναφοράς όπου εξειδικεύονται οι επενδύσεις με προτεραιότητα στον τομέα του περιβάλλοντος για συγχρηματοδότηση από το Ταμείο συνοχής.

Τα έργα που έχουνλοποιηθεί από επιχειρήσεις ελεγχόμενες από την Aguas de Portugal SA αποτελούν μέρος των επειγουσών αυτών επενδύσεων. Όμως η έγκρισή τουςπόκειται στην τήρηση της κοινοτικής νομοθεσίας.

Προς στιγμήν η Επιτροπή δεν έχει αναστείλει τις πληρωμές για τα έργα που έχουν εγκριθεί κατά το παρελθόν.

Η Επιτροπή συμμερίζεται τις ανησυχίες και κατανοεί τα επιχειρήματα του αξιότιμου μέλους του Κοινοβουλίου. Εύχεται να καταστεί δυνατή η εξεύρεση λύσης που θα επιτρέπει τη δυνατότηταλοποίησης των προβλεπόμενων επενδύσεων με πλήρη τήρηση της κοινοτικής νομοθεσίας.

(1) ΕΕ L 130 της 25.5.1994.